
Selam alejkum!


Draga braćo u islamu interesuje me oučenju salavata prije ezana (uoči petka, petkom za vrijeme džume namaza i nedjeljom) pa bih volio znati jeli to novotarija ili nije ali sumnjam da jest al opet da se uvjerim??


* 
* 
* 
* 
* 
* 
* 

 
Učenje salle i salevata

Alejkumusselam!


U svojoj knjizi “Vjerski običaji muslimana u Bosni i Hercegovini” (204. strana) Enver Mulahalilović bilježi sljedeće: “Ranije su se kod nas smrtni slučajevi objavljivali učenjem salevata, odnosno salla sa munara, a u većim gradovima još i putem posebnih telala, uvijek na isti način i na određenim mjestima … Najčešći način objavljivanja smrnih slučajeva kod nas vrši se putem salavata, posmrtnica u gradu i čitulja (oglasa) u dnevnim listovima.


Salevati ili salle, kako se u nekim mjestima nazivaju, uče se sa munara kada neko umre i na razne načine. Njih obično uči muezzin džamije, iz čijeg džemata je bila umrla osoba, i na zahtjev rodbine koja je sahranjuje. U novije doba, salevati s munare uče se u mnogim mjestima, putem magnetofona, preko zvučnika postavljenih na munarama džamija”.


Takav način učenja salevata koji se praktikuje u nekim našim krajevima, kao i učenje salla povodom nečije smrti nema nikakvog osnova u šerijatskim tekstovima, nije to radio ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, niti je to bila praksa ashaba niti selefa ovog Ummeta. A ono što nije bilo ***[vjera](https://pitajucene.com/search/vjera/questions/ "Pretraži pitanja o vjeri")*** u njihovo vrijeme nije ni danas. Opće ***[pravilo](https://pitajucene.com/search/pravilo/questions/ "Pretraži pitanja o pravilima")*** u Šerijatu je da je osnova u ibadetima zabrana sve dok nemamo šerijatski dokaz da je nešto propisano. A za ovakvo donošenje salevata i salla nema dokaza u šerijatskim tekstovima, te ih je s toga zabranjeno i raditi.


Takođe, sa druge strane došla je zabrana unošenja novotarija u vjeri a nema sumnje da oni ibadeti koji nisu zasnovani na šerijatskim tekstovima da su čista novotarija. Unošenej novotarija je zabranjeno a te novotarije predstavljaju dalalet koji vodi onog ko ga čini u Vatru kao što je došlo u hadisu. Kaže Poslanik, sallallahu alejhi ve sellem: “Ko uvede u ovu našu stvar (vjeru) nešto što nije od nje to se odbija” (mutefekun alejhi). Takođe, kaže: “Čuvajte se novina, jer je svaka novina dalalet, a svaki dalalet vodi u Vatru” (Tirmizi a vjerodostojnim su ga ocijenili Tirmizi, Ibn Redžeb i ostali).


Prema tome, ti salevati i salle su novotarije, nije ih dozvoljeno činiti niti učestvovati u njima i obaveza je upozaravati na njih kao novotarije. A dodatni je munker uzimanje materijalne nadoknade za učenje salle. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


